Jeg takker for det svaret. Jeg vil da avslutningsvis bare følge opp med å uttrykke at fra Stortingets side vil vi nok følge med som en smed for å påse at Regjeringens kontakt med partene i arbeidslivet bygger på likeverdighet og respekt for alle parter, og at det ikke skal eksistere noen spesialordninger for én av partene. Jeg oppfatter statsråden dit hen ut fra de svar han nå har gitt, at det ikke kommer på tale i fremtiden å ha noen spesialordning for LO som ikke de andre partene i arbeidslivet er omfattet av.